  Майя Бывальцева 11-тӥ шуркынмонлы Удмуртиын эшшо 141 адямилэсь выль коронавирус инфекциез шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназ ивортӥзы. Диагноззы Ижкарын 51 улӥсьёслэн зэмаз, Дэри ёросын – 15, Воткаын – 13, Сарапулын – укмыс, Глазкарын – тямыс, Сарапул ёросын – куать, Алнаш, Юкаменск, Ува ёросъёсын – быдэн вить, Вавож ёросын – ньыль, Вотка, Кез, Кияса ёросъёсын – быдэн куинь, Камбарка, Кизнер, Пичи Пурга, Шаркан ёросъёсын – быдэн кык, Глак, Можга ёросъёсын, Можгаын – быдэн одӥг. 129 адями висёнэз вормиз. Кык мурт кулӥз – 80 аресъем кышномурт но 67 аресъем воргорон Туннэ нуналлы Удмуртиын коронавирус инфекциен черлан 10 сюрс 491 учыр лабораториосын зэматэмын. 8 сюрс 543 адями йӧназ, 189 мурт улонысь кошкиз. Та дыре 158-лэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  